French language
În regiunea Parisului (Île-de-France) se vorbea în Evul Mediu un dialect "oïl" numit "françois". Limba franceză s-a format din elementele comune idiomurilor "oïl", răspândindu-se treptat pe tot teritoriul Franței datorită prestigiului acestuia, fiind și limba regilor. În cursul aceluiași proces, celelalte idiomuri "oïl" au fost înăbușite și desconsiderate. Viziunea asupra lor s-a schimbat abia începând cu mijlocul secolului al XX-lea, ajungând la statulul de limbi regionale.